Sumé (musikkgruppe)

Sumé (norsk: hvor) var en grønlandsk rockegruppe som eksisterte fra 1972 til 1977. Gruppa var de første som ga ut rockemusikk med grønlandske tekster.

Sume ble stiftet i 1972 i Sorø, sentrert rundt Malik Høegh og Per Berthelsen som begge var sangere, gitarister og komponister.Gyldendal - Den store danske: Sume

Utgivelsen av debutalbumet Sumut (norsk: hvorhen) i 1973 sammenfalt med en politisk oppvåkning og krav om politiske endringer blant de unge på Grønland. Albumet ble produsert og utgitt av danske Demos, et sosialistisk og anti-imperialistisk selskap med bakgrunn i de danske Vietnamkomiteene.Greenlandic Popular Music: Sume and the Greenlandification of popular music

Gruppas tekster handlet primært om ønske om større selvstyre fra Danmark, og om de sosiale problemene som fulgte av kolonialiseringen. Sume oppnådde enorm popularitet på Grønland, og ble pionerer for moderne grønlandske kulturuttrykk.

I 1977 ble gruppa oppløst og medlemmene flyttet hjem til Grønland. Flere av dem har seinere markert seg i grønlandsk kulturliv. Per Berthelsen har gjort politiske karriere i de to partiene Demokraatit og Siumut.

I 1994 ble bandet gjenforent og spilte inn et nytt album som kom ut på CD. Gruppa opptrer fortsatt jevnlig på Grønland, som regel minst en gang i året.

I 2014 kom dokumentarfilmen Sumé: Mumisitsinerup nipaa (dansk: Sumé: Lyden af en revolution) som omhandler gruppas betydning, innflytelse og ettermæle.IMDB: Sumé: Mumisitsinerup nipaa

Diskografi
Sumut (1973, Demos)
Inuit Nunnat (1974, Demos)
Sume (1977, Ulo)
Persesume (1994, Ulo) The sound of a revolution (2014, Ulo)

Referanser

 Eksterne lenker 


Kategori:Band etablert i 1972
Kategori:Danske rockegrupper
Kategori:Grønlandsk kultur